陸炳雄

陸炳雄，加拿大華人商人，祖籍廣東清遠，喺香港出世，之後喺安大略省讀高中。佢創辦咗加雄集團，主要提供翻譯、移民、諮詢旅遊等服務。

早年生涯 
佢16歲去咗加拿大讀高中，最早接觸嘅工作係派報紙同送薄餅，大學畢業後喺多倫多一間麥當勞全職工作兩年。

各地政府公職 
根據佢嘅個人網頁介紹，佢擔任過加中貿易促進會會長，加中海外交流協會會長，中國全國政協十二屆海外列席代表。佢亦介紹自己，屬於加拿大50幾個社團嘅執行會長，理事或者成員，仲有中國全國50幾個唔同團體嘅職務。

因應佢嘅公職工作，佢喺2017年獲頒加拿大「最傑出25位移民獎」。

政治參與同立場 
陸炳雄喺一帶一路同《香港國家安全法》嘅議題上，都展現咗親北京政府嘅傾向，又曾經對加拿大華人進行推廣《香港基本法》嘅工作。

喺2017年6月，佢就曾經接受中國內地媒體訪問，形容一帶一路為香港人提供良機，去參與香港同中國內地嘅經濟發展。
 喺2020年5月，北京繞過香港立法會落實《香港國家安全法》，引起香港民主派同國際社會反彈同譴責。不過，通過前夕，全加華人聯會試圖代表當地華人去支持北京嘅決定，包括陸炳雄在內嘅多個當地華人領袖都有表態，結果引起爭議，有唔少華人批評華聯會無資格代表佢哋。而前中國駐澳洲官員，其後脫離中共嘅陳用林亦形容，華聯會呢個組織由中共操控，係中共喺加拿大嘅代理政府。
 喺2020年12月，陸炳雄宣布參加多倫多市議員士嘉堡-愛靜閣選區嘅補選，呢場補選共有27個候選人。

陸炳雄個人網站
 陸炳雄參選網站

加拿大生意人
加拿大唐人